ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ЗДРАВЕОПАЗВАНЕТО

Г-ЖА ТАНЯ АНДРЕЕВА

**В Ъ П Р О С**

от д-р Даниела Дариткова-Проданова

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасям въпрос

ОТНОСНО: Тълкуване на чл.168 от НРД за медицинските дейности 2014г.

**УВАЖАЕМА ГОСПОЖО АНДРЕЕВА,**

В публикувания вДържавен вестник Национален рамков договор за медицинските дейности между НЗОК и БЛС за 2014г., чл.168 създава напрежение сред управителите на КОЦ, ЦКВЗ и Медицински центрове, защото съдържанието предполага допълнителни изисквания към ръководените от тях структури. Това усложняване на процедурата за сключване на договори за изпълнение на дейност по клинични пътеки и процедури, не се вписва в многократно тиражираните намерения за изнасяне на повече дейности в доболничната помощ. От една страна в РЗИ не са наясно какъв нормативен документ да издадат,от друга лечебните заведения трябва спешно да попълват персонал и апаратура в рамките на едномесечния срок за подписване на договор.

**Чл. 168**. Лечебните заведения – КОЦ иЦКВЗ, в чиито разрешения за дейност не е посочено ниво на компетентност, както и за МЦ/МДЦ/ДКЦ с разкрити легла за наблюдение и лечение до 48 часа и хосписи, на коитоне се издава разрешение за дейност, не се изисква ниво на компетентност, а съответствие с условията за сключване на договор и изискванията, посочени в съответните КП, ВСМД и КПр/процедури, за които се кандидатства,чрез представен констативен протокол за съответствие с ниво на компетентност от РЗИ.

Моят въпрос е :

-По какъв нормативен ред РЗИ ще определят „съответствие с ниво на компетентност“,след като по закон и наредба гореспоменатите лечебни заведения нямат в разрешението си за дейност определяне на ниво на компетентност?

-При кратките срокове за подаване на документи за договор има ли риск да отпаднат от договаряне КОЦ,ЦКВЗ,МЦ,МДЦ и ДКЦ, заради нововъведените изисквания ?

-Ако се изпълни буквално чл.168 и някои лечебни заведения ,непокрили критериите останат без договори през 2014г, каква ще е алтернативата за обслужване на пациентите им, особено онкоболните?

На основание чл. 90, ал. 1 от Правилника за организацията и дейността на Народното събрание, моля отговорът да бъде в **писмен** вид.

Народен представител:

София

27.01.2014 г.